text: Ny digital hjælp til psykisk syge
  30 maj 2014 kl. 18.27
  Fra på søndag kan syd- og sønderjyder med psykiske lidelser få hjælp til behandling igennem en ny online portal.
  Når man er stresset, deprimeret eller lider af angst og skizofreni, kan det være uoverskueligt at finde vej igennem et kompliceret sundhedssystem for at finde den rigtige behandling.
  Den nye online portal minvej.dk skal fra på søndag gøre det nemmere for psykisk syge i Region Syddanmark at søge hjælp ? både til at finde behandling, men også, når det bare handler om at få hverdagen til at fungere.
  - Det er meget vigtigt for os, at vi kan hjælpe psykisk sårbare medborgere med at tage hånd om egen sundhed ? også når de ikke lige er på sygehuset eller til behandling i lokalpsykiatrien, siger Anders Meinert Pedersen, der er lægefaglig direktør i Psykiatrien i Region Syddanmark, Anders Meinert Pedersen.
  På portalen kan patienterne føre logbog, der er med til at måle humøret, motionsniveauet, søvnen og stress.
  I dag har hver fjerde dansker en psykisk sygdom, og nye undersøgelser viser, at stadigt flere vil komme til at lide af stress eller depression frem mod 2020.
  Portalen åbner søndag d. 1. juni og er udviklet i samarbejde med både patienter og pårørende i psykiatrien i Region Syddanmark.
  